Matt Lanter

Matthew Mackendree "Matt" Lanter (* 1. apríl 1983, Massillon, Ohio, USA) je americký herec, dabingový herec a model. Najviac sa preslávil rolou Liama Courta v seriáli 90210: Nová generácia a rolou Romana v seriáli Láska vo hviezdach. Tiež sa objavil v niekoľkých väčších filmoch, ako napríklad Hviezdne vojny: Vojny klonov, Disaster Movie, Tajné sesterstvo, Sajrajt sága a Spolubývajúca.

 Kariéra 
V roku 2004 sa zúčastnil Bravo reality show Manhunt v ktorej sa hľadal najkrajší model Ameriky. Súťaž nevyhral a o pár týždňov neskôr sa presťahoval do Los Angeles v Kalifornii. Úspešne sa uchádzal o rolu Nicka v nadprirodzenej teenagerskej dráme Point Pleasant. Následne sa objavil v množstve seriálov ako Klinika Grace, 8 jednoduchých pravidiel, Big Love a Hrdinovia.

Od apríla 2005 sa pravidelne objavoval ako Horace Calloway v politickom seriáli Prvá prezidentka, kde sa v hlavných úlohách predstavili Geena Davisová a Donald Sutherland. Seriál mal premiéru 27. septembra 2005 a 14. júna 2006 televízia oznámila, že seriál kvôli nízkej sledovanosti ruší.

V roku 2008 získal hlavnú rolu Zacha Conroya v televíznom filme Ľadové ostrie 3: Splnený sen, kde si zahral po boku herečky Francie Raisa.

Vo februári 2008 sa predstavil v hlavnej úlohe Willa v paródii/komédii Disaster Movie. Film režírovali a scenár napísali Jason Friedberg a Aaron Seltzer, ktorí už predtým spolupracovali na iných paródiách ako Meet The Spartans a Epic Movie. Film paroduje nedávne katastrofické filmy ako Cloverfield: Monštrum. Vo filme si zahral po boku Kim Kardashian, Vanessy Minnillo a Carmen Electra. Film, ktorý mal premiéru 29. augusta 2008, zarobil celosvetovo vyše 34 miliónov $ a získal extrémne negatívne recenzie od kritikov, rovnako ako šesť nominácií na Zlatú malinu.

V októbri 2008 bolo oznámené, že si zahrá v remaku kultového filmu The House on Sorority Row z roku 1983. Vo filme sa okrem Lantera objavili aj Briana Evigan, Audrina Patridge, a Rumer Willis. Film ma premiéru 11. septembra 2009 a získal negatívne recenzie. 
náhľad|Matt Lanter v júni 2009
V roku 2009 sa objavil ako Liam Court v seriáli 90210: Nová generácia. Seriál je pokračovaním teenagerského dramatického seriálu Beverly Hills 90210 z roku 1990. V marci 2010 sa objavil v ďalšej paródii Sajrajt sága v ktorej parodoval Edwarda Cullena z Twilight ságy. Film mal premiéru 18. augusta 2010.

V máji 2009 bolo oznámené, že získal rolu Jasona Webbera v horore Spolubývajúca, kde si zahral spolu s Minkou Kelly a Leighton Meester. Objavil sa taktiež vo filmoch Liars All a A Chance of Rain. Lanter daboval Harryho Osborna, Flasha Thompsona a Venoma v animovanom televíznom seriáli Ultimate Spider-Man, ktorý mal premiéru 1. apríla 2012 a Sleda v animovanom filme Cililing a tajomstvo krídiel.

5. marca 2013 získal spolu s Aimee Teegarden hlavnú rolu v sci-fi seriáli Láska vo hviezdach. Ide o romantický príbeh o pozemšťanke Emery (Aimee Teegarden) a mimozemšťanovi Romanovi (Matt Lanter).

Hviezde vojny

V decembri 2006 získal rolu Anakina Skywalkera v animovanom filme Hviezdne vojny: Vojny klonov, ktorý vyšiel 15. augusta 2008. Film zarobil celosvetovo 69 182 844 $.

 Osobný život 
Lanter sa narodil v Massillon v Ohiu. Keď mal 8 rokov, presťahoval sa do Atlanty v Georgii. Študoval na Collins Hill High School. Venoval sa bejzbalu, futbalu, basketbalu, gymnastike a golfu a bol pálkarom v tíme Atlanta Braves. Na University of Georgia študoval šport ale záujem o filmový a televízny priemysel bol silnejší.

14. júna 2013 si vzal svoju dlhoročnú priateľku Angelu Stacy s ktorou chodil od roku 2009.

Lanterov starý otec, Kenley Lanter, bol jedným z 317 mužov, ktorí prežili potopu lode USS Indianapolis.

 Filmografia 

 Film 
RokFilmRolaPoznámky2004Bobby Jones: Stroke of Geniusnosič palíc Bobbyho Jonesa2008Bojové hry 2: Kód smrtiWill Farmervydané priamo na DVD2008Hviezdne vojny: Vojny klonovAnakin Skywalker (hlas)2008Disaster MovieWill Clayton2009Tajné sesterstvoKyle Tyson2010Sajrajt ságaEdward Sullen2011SpolubývajúcaJason Tanner2012Cililing a tajomstvo krídielSled (voice)vydané priamo na DVD2013Liars AllMike2015Justice League: Throne of AtlantisArthur Curry/Aquaman (hlas)vydané priamo na DVD2015Hviezdne vojny: Sila sa prebúdzahlasy2016USS Indianapolis: Men of CourageBrian "Bama"  Smithwicknatáča sa

 Televízia 
RokNázovRolaPoznámky2004Manhuntsebasúťažiaci20058 jednoduchých pravidielBrendonEpizóda: "The After Party"2005Point PleasantNick3 epizódy: "Waking the  Dead", "Hell Hath No Fury Like a Woman Choked",  "Missing"2005–2006Prvá prezidentkaHorace Callowayhlavná rola, 18 epizód2006Big LoveGibsonEpizóda: "Eviction"2006HrdinoviaBrody Mitchum5 epizód2006SharkEddie Linden3 epizódy: "Russo",  "In the Grasp", "Dial M for Monica"2007Judy's Got a GunIsaac Prentice2007C.S.I.: Kriminálka Las VegasRyan LanscoEpizóda: "Fallen Idols"2007MonkClay BridgesEpizóda: "Mr. Monk and  the Birds and the Bees"2007Klinika GraceAdam SingerEpizóda: "The Heart of the Matter"2008Ľadové ostrie 3: Splnený senZack ConroyTV Film2008–2014Hviezdne vojny: Vojny klonovAnakin Skywalker (hlas)hlavná rola, 92 epizód2008Life - najbohatší policajtPatrick BridgerEpizóda: "Everything...  All the Time"2008The OaksMike2009–201390210: Nová generáciaLiam Courtvedľajšia rola (1. séria); hlavná rola (2-5. séria)2012–súčasnosťUltimate Spider-ManHarry Osborn, Flash Thompson,Venom, Klaw (hlas)hlavná rola, 30 epizód2012Scooby-Doo! Mystery IncorporatedBaylor Hotner (hlas)3 epizódy: "The House of  the Nightmare Witch", "The Night the Clown Cried", "The  Night the Clown Cried II: Tears of Doom!"2012The High  Fructose Adventures of Annoying OrangeMatt the PearEpizóda: "Generic  Holiday Special"2014Láska vo hviezdachRomanhlavná rola, 13 epizód2015The Astronaut Wives ClubEd White3 epizódy2015CSI: CyberTristan Jenkins1 epizóda2016Star Wars: RebelsAnakin Skywalker (hlas)2 epizódy: "Shroud of  Darkness", "Twilight of the Apprentice: Part II"2016TimelessWyatt Loganhlavná rola

 Videohry 
RokNázovRola2008Star Wars: The Clone Wars –  Lightsaber DuelsAnakin Skywalker2008Star Wars: The Clone Wars – Jedi  AllianceAnakin Skywalker2009Star Wars: The Clone Wars -  Republic HeroesAnakin Skywalker2011Lego Star Wars III: The Clone WarsAnakin Skywalker2011Star Wars: The Old RepublicDarth Sadic, Agent Galen2014Disney Infinity: Marvel Super  HeroesVenom2015Disney Infinity 3.0Anakin Skywalker, Venom2016Lego Marvel's AvengersUlysses Klaue

 Referencie 


 Slovenské názvy podľa Česko-slovenskej filmovej databázy

 Iné projekty 

 Externé odkazy 



Kategória:Filmoví herci USA
Kategória:Televízni herci USA
Kategória:LGBT aktivisti
Kategória:Osobnosti z Ohia
Kategória:Dabingoví herci USA